tomron87/hebrew-wikipedia-sentences-corpus huggingface dataset:
ב-1963 זכתה בתואר "מיס אלגנס" ומשם פרצה בתחומה והפכה לדוגמנית צמרת מובילה בישראל ומעבר לים עת עבדה עבור מותגים כגון איב סן לורן, טד לפידוס, קשארל, גודול מאזט ודגמנה במהלך אירועי שבוע האופנה בישראל ובחו"ל.
בישראל היא דגמנה את המותגים המובילים דוגמת משכית, גוטקס, בגד עור, ג'רי מליץ, גדעון אוברזון, ניבה, ידולי, ועוד.
כמו כן, הופיעה בכל כתבי העת, ועל רוב שעריהם, של מכון היצוא הישראלי, שייצג את האופנה הישראלית בעולם.
במשך 35 שנה הייתה דנסקי אחראית על גילוין ועל הפיכתן של בחורות צעירות לדוגמניות מקצועיות, והייתה מבין הראשונות בתחום זה בישראל.
במקביל היא הייתה גם אחראית על הכנתן להופעה בימתית של המועמדות לתחרות מלכת היופי מטעם שבועון לאשה.
במהלך השנים שימשה כנציגת היופי של מותג הקוסמטיקה הבינלאומי ז'רמיין מונטיי אותה היא ייצגה בישראל כיועצת היופי הראשית של החברה.
בשנת 2002 זכתה בטקס פרסי האופנה הישראלי בפרס מפעל חיים על תרומתה הרבה לאופנה הישראלית.
ב-2008 זכתה בתואר נוסף כשנבחרה לאייקון האופנה הישראלי של כל הזמנים.
בשנת 2009 שחקה בסדרה דני הוליווד.
בגיל 24 נישאה לשלמה דנסקי, שהיה בנם של בעלי חברת האופנה "תלווה מודל".
מאוחר יותר סבל הבעל מהלם קרב ובני הזוג נפרדו.
לשניים בן משותף, נואל, מורה לשפות במגזר הפרטי ומנהל בית הספר לשפות Language Links.
קארן טל (נולדה בשנת 31 באוגוסט 1964) היא אשת חינוך, מנכ"לית קבוצת הרב תחומי עמל.
בעבר הייתה מנכלי"ת "תובנות בחינוך".
זוכת פרס ברונפמן לחינוך ומי שניהלה במשך שנים את קמפוס ביאליק רוגוזין בתל אביב.
סיפור בית הספר בניהולה תועד בסרט "כבר לא זרים", שזכה בפרס אוסקר לסרטים תיעודיים קצרים לשנת 2010.
נולדה בפאס שבמרוקו למשפחה דתית.
משפחתה עלתה ארצה בשנת 1968 כשטל הייתה בת שלוש והשתקעה בשכונת עיר גנים בירושלים.
טל למדה בבית ספר השכונתי חב"ד עיר גנים, שהיה שייך לחב"ד.
בתיכון למדה בבית הספר לבנות פלך.
לאחר שסיימה את לימודיה התיכוניים בהצטיינות, התגייסה טל לצה"ל ושירתה כמורה חיילת בפרויקט נערי רפול- גבעת אולגה ובהמשך כקצינת חינוך בבית הספר הטכני בחיפה.
לדברי טל, תקופת הצבא חשפה אותה ליכולת לחולל שינוי באנשים ולהאמין בניצחון רוח האדם.
בעלת תואר ראשון בחינוך ולשון עברית באוניברסיטה העברית בירושלים.
יועצת ארגונית בהכשרתה ובעלת תעודת הוראה.
טל מוסמכת במנהל החינוך מטעם אוניברסיטת תל אביב.
בהמשך למדה במכון מנדל למנהיגות בירושלים (בוגרת מחזור י"א), והיא בוגרת תוכנית מעוז למנהיגות (מחזור ג').
בשנת 1988 החלה לעבוד טל בבית הספר התיכון "שבח מופת".
בהמשך, שמשה כסגנית מנהלת חטיבת הביניים ולאחר מכן של החטיבה העליונה.
במהלך שנים אלו הייתה שותפה להקמתו של ועד הפעולה הראשון ביוזמתו של ד"ר יוסי ורדי, בעקבות הפיגוע בדולפינריום ב-2001 שגבה את חייהם של שבעה מתלמידי בית הספר.
"ועד הפעולה" – פורום של אנשי עסקים, אקדמיה וביטחון הפועלים בהתנדבות על מנת להעניק רוח גבית למנהל בית הספר ולצוותו מגייסים את החברה האזרחית לקידום מטרות בית הספר.
בין השנים 2005–2011 עברה לנהל את קמפוס ביאליק-רוגוזין בדרום תל אביב- קמפוס חינוכי של שלוש עשרה שנות לימוד מגיל הגן ועד סיום התיכון.
זהו מוסד חינוכי רב-לאומי ורב-תרבותי שלומדים בו ישראלים משכונות מצוקה לצד ילדי מהגרי עבודה ופליטים מאפריקה ומדרום אמריקה, עולים חדשים לצד ערבים.
בסך הכול לומדים בקמפוס ילדים יוצאי ארבעים ושמונה מדינות.
במשך שש שנות כהונתה כמנהלת בית הספר עלה שיעור ההצלחה בבחינות הבגרות מ-28% ל-87%, גדל שיעור הגיוס לצה"ל ולשירות לאומי מ-26% ל-79%, ונוסד מערך התנדבותי הכולל כמאתיים מתנדבים.
בתקופתה זכה בית הספר לפרס החינוך הארצי במעמד נשיא המדינה דאז שמעון פרס ושר החינוך דאז גדעון סער.
קארן טל קיבלה מוסד שעמד בפני סגירה וכמנהלת הצליחה למזג שני בתי ספר באזור מצוקה בדרום תל אביב לקמפוס מושקע שחרת על דגלו את ערכי "המצוינות, ההישגיות, הסולידאריות ומתן הכבוד לאדם".
בשנת 2010 זכה הסרט "כבר לא זרים" (Strangers No More) של HBO בפרס האוסקר לסרטים תיעודיים קצרים.
הסרט מתמקד בסיפורם של שלושה מתלמידי בית הספר ומאבקם להסתגל לחייהם החדשים בישראל.
בזכות סרט זה בית הספר ככלל וקארן בפרט זכו לפרסום רב.
ב-25 באפריל 2011 שודר לראשונה בטלוויזיה בערוץ 2. הסרט הוקרן בפסטיבלים רבים ברחבי העולם ואף פתח את פסטיבל הסרטים היהודי בקלגרי קנדה, והוצג בפני הפרלמנט באוסטרליה במעמד שר התיירות לשעבר עוזי לנדאו.
בשנת 2010 זכתה בתואר עמית כבוד מטעם המרכז האקדמי רופין תשע"א.
בשנת 2011 זכתה בתואר דוקטור לשם כבוד מטעם אוניברסיטת בן-גוריון.
בהמשך זכתה בפרס "צ'ארלס ברונפמן" על תרומתה החברתית לשינוי פניה של האנושות.
פרס ברונפמן, שואף להביא להכרה ציבורית באנשים ש"ערכיהם היהודיים מניעים את הישגיהם ההומניטריים ומעניקים השראה לדורות הבאים".
קארן היא מייסדת ומנכ"לית "תובנות בחינוך" – מיזם שקם במטרה לתת רוח גבית למנהלי בתי ספר ולאפשר להם לחולל מהפך חינוכי וחברתי במרכזים החינוכיים שבניהולם.
המיזם מתמקד בבתי ספר ציבוריים בפריפריה העירונית ובפריפריה הגאוגרפית של ישראל, מתוך הכרה בחשיבות פעילותם.
המיזם מסייע למנהלים לפתח תפיסה של מנהיגים ויזמים חברתיים, הפועלים למען יצירת מענה כולל לצורכי התלמידים מבחינה לימודית, רגשית וחברתית.
בדרך זו הופך בית הספר לעוגן המרכזי בחיי התלמידים והקהילה הסובבת אותם ולמקום מעורר השראה.
המיזם פועל תוך הקמת ועדי פעולה ויצירת שיתופי פעולה עם משרד החינוך, רשויות מקומיות, התעשייה, מערכת הביטחון, המגזר השלישי, האקדמיה ומתנדבים רבים.
באוקטובר 2017 זכתה תובנות בחינוך בתחרות היוקרתית "The Creator Awards" של WeWork העולמית בקטגוריה הגבוהה של Scale – לארגונים שכבר הוכיחו את הצלחתם ומבקשים להרחיב את פעילותם ולהעצים את השפעתם.
לצד פיתוח המיזם מרצה טל בבית ספר לחינוך באוניברסיטת תל אביב ובפני פורומים מגוונים חברות עסקיות, קורסי מנהלים וכנסים שונים בחו"ל, חברה בפורום בינלאומי לנשים "IWF - International Women Forum" המחבר בין נשים ממגזרים שונים שפועלות למען מימוש ערכים חברתיים, ויו"ר הוועדה לבחירת מורה מצטיין למדעים ומתמטיקה – קרן טראמפ.
בינואר 2021 הודיעה על הצטרפותה למפלגת "הישראלים" בראשות רון חולדאי.
ביולי 2021 מונתה למנכלי"ת רשת "עמל".
מתגוררת בכפר האורנים ואם לשתי בנות.
קארן בולדווין (נולדה ב-6 בספטמבר 1963) היא שחקנית, מגישת טלוויזיה ומפיקה קנדית.
בולדווין נולדה וגדלה בלונדון אונטריו בקנדה להורים שעסקו בתחום הנדל"ן.
ב-1982 זכתה במקום הראשון בתחרות מלכת היופי של קנדה כייצגה את אזורה בתחרות.
לאחר מכן זכתה בתואר מיס תבל שנערכה בפרו.
לאחר זכייתה בתחרות היא הנחתה תוכנית לייף סטייל בטלוויזיה הקנדית.
ב-1989 הייתה בין המנחים של תחרות מיס תבל.
השתתפה במספר סרטי קולנוע וביניהם "מי הנערה הזאת" לצד מדונה.
כיום היא עובדת כמפיקה בהוליווד, ולקחה חלק בין היתר בהפקת הסרט "סהרה" עם מתיו מקונוהיי.
בולדווין נישאה ב-1987 לשחקן ג'ק סקאליה ולזוג נולדו שתי בנות.
קארן מולדר (בהולנדית: Karen Mulder; נולדה ב-1 ביוני 1970) היא דוגמנית וזמרת הולנדית, ידועה כאחת מדוגמנית העל של שנות התשעים.
מולדר נולדה בדרום הולנד וגדלה בהאג, ובוורבורג.
בתם של בן מולדר, פקח ברשות מיסים ההולנדית, ומאריקה (במקור דה יונג), מזכירה.
אחותה הצעירה היא השחקנית ססקיה מולדר.
ב-1985 היא ומשפחתה נסעו לטיול מחנאות בדרום צרפת, והיא ראתה מודעת פרסום בעיתון על תחרות מראה השנה של עלית.
חברה שלחה מספר תמונות שלה לתחרות ללא ידיעתה.
היא זכתה תחילה בתחרות המיון הארצית שנערכה באמסטרדם ולאחר מכן במקום השני בתחרות העולמית.
היא השתתפה בתצוגות אופנה של כריסטיאן לקרואה, ג'ורג'ו ארמני, איב סן-לורן, ולנטינו, ורסצ'ה וז'אן לנוון.
הצטלמה לשער של מגזין ווג האמריקאי והבריטי, והופיעה בקמפיין של חברת הקוסמטיקה הגרמנית "ניוואה".
בשנת 1992 היא חתמה על חוזה עם חברת ויקטוריה'ס סיקרט.
בשנים לאחר מכן דגמנה לקלווין קליין, קלוד מונטנה הצרפתי, ראלף לורן, גרלן, קלואה, רבלון, ז'אק פת', שאנל, ולג'יאני ורסאצ'ה וג'יאנפרנקו פרה האיטלקים.
מולדר עבדה עם מגדולי צלמי האופנה ביניהם פטר לינדברג, ברוס וובר, הלמוט ניוטון, סטיבן מייזל, אירווינג פן וארתור אלגורט.
אחד הגליונות הראשונים של מגזין "הטופ מודל" הוקדש כולו למולדר יחד עם גיליון שלם של ווג האיטלקי.
שתי הופעותיה בגיליון גיליון בגדי הים של ספורטס אילוסטרייטד בשנים 1997 ו-1998 והתנוחות שלה קטלוג של ויקטוריה'ס סיקרט הגדילו את הפרופיל של מולדר.
בשנת 1997 היא הוציאה לוח שנה משלה.
בשנת 2000 פרשה מולדר מדוגמנות.
בשנת 2007, מספר חודשים אחרי שילדה את בתה ומספר שנים שלא דגמנה, היא הופיעה בתצוגת החורף של כריסטיאן דיור בפריז, לצד דוגמניות מובילות אחרות ביניהם נעמי קמפבל, לינדה אוונג'ליסטה, הלנה כריסטנסן, אמבר ולטה ושלום הארלו.
בשנת 1988, בגיל 18, התחתנה מולדר עם הצלם הצרפתי רנה בוסן.
בשנת 1993 נישואיהם התפרקו והם התגרשו.
לאחר מכן היא פגשה את אושיית הנדל"ן ז'אן איב לה פר בשדה התעופה בפריז, ועד מהרה הם התארסו.
ב-10 בדצמבר 2002 לאחר שסבלה במשך שנים מדיכאון קליני מולדר נכנסה לתרדמת לאחר שהיא לקחה מנת יתר של כדורי שינה בניסיון לכאורה להתאבדות.
היא לא השאירה שום פתק.
היא הובהלה לבית החולים האמריקאי ניי-סיר-סן בפריז, לאחר ששכנים מצאו אותה מעולפת על רצפת הדירה שלה, שם שהתה עם חברים.
הוריה של מולדר טסו מהולנד להיות לצדה יחד עם ארוסה לשעבר ז'אן-איב לה פר.
על פי הדיווחים, לה פר היה אחד האנשים שמצאו את מולדר מחוסרת הכרה לאחר שהגיע לדירה לאחר שמולדר לא השיבה לכמה משיחות הטלפון שלו.
ב-30 באוקטובר 2006 היא ילדה את בתה.
ב-1 ביולי 2009 דווח כי מולדר נעצרה בפריז בשל איום ותקיפה של המנתח הפלסטי שלה.
קארן קסקולה אולנבק היא מתמטיקאית אמריקאית, פרופסור ועומדת בראש הקתדרה על שם במחלקה למתמטיקה באוניברסיטת טקסס באוסטין.
אולנבק נחשבת מומחית מובילה במשוואות דיפרנציאליות חלקיות.
בשנת 2019 זכתה בפרס אבל והייתה לאישה הראשונה הזוכה בפרס זה.
בנוסף, הוענקה לה מדליה הלאומית למדעים של ארצות הברית ו.
אולנבק נולדה בקליבלנד, אוהיו כקארן קסקולה, וגדלה במדינת בניו ג'רזי.
ב-1960 החלה ללמוד באוניברסיטת מישיגן במסגרת תוכנית מצוינים.
באותה תקופה שתי האוניברסיטאות הידועות במדינתה ניו ג'רזי, פרינסטון וראטגרס, לא קיבלו סטודנטיות.
במהלך התואר היא שינתה את ההתמחותה מפיזיקה למתמטיקה, בעקבות קשיים במעבדה ונלהבות מקורס המתמטיקה המתקדם.
לאחר שסיימה בהצטיינות את התואר, החלה תואר מתקדם במכון קוראנט למדעי המתמטיקה באוניברסיטת ניו יורק.
לאחר נישואיה עם הביוכימיאי אולקה אולנבק בשנת 1965, שלמד באוניברסיטת הרווארד, עברה לאוניברסיטת ברנדייס, במדינת מסצ'וסטס.
שם קיבלה תואר דוקטור בשנת 1968. בהנחייתו של רי'צרד פאלאיס עבודת הדוקטורט שלה עסקה בחשבון וריאציות ו.
לאחר מספר משרות זמניות במכון הטכנולוגי של מסצ'וסטס ואוניברסיטת קליפורניה בברקלי, עברה אולנבק למשרת הוראה באוניברסיטת אילינוי באורבנה-שמפיין יחד עם בעלה ב-1971. לאחר גירושים מבעלה, עברה אולנבק לאוניברסיטת אילינוי בשיקגו כפרופסור.
בשנת 1983 קיבלה מענק מקארתור (המכונה "מענק הגאונים") ועברה לאוניברסיטת שיקגו, ומשם לאוניברסיטת טקסס באוסטין בשנת 1988 כראש הקתדרה על שם , שם היא נמצאת עד היום.
אולנבק משתמשת בחשבון וריאציות ומשוואות דיפרנציאליות חלקיות, גאומטריות בפרט, בבעיות שאינן תלויות בקנה מידה לפתרון בעיות בתורת הכיול ומשוואות גלים לא ליניאריות, כגון משוואות שרדינגר לא ליניאריות במערכות קוונטיות.
בנוסף, אולנבק התנסתה גם בגלי הלם וטופולוגיות מרחביות בשלושה וארבעה ממדים, ומתעניינת גם ב.
לאורך מסלולה האקדמי ראתה קארן אולנבק את הקושי שחוו נשים להשתלב בתחום המתמטיקה, והיא בעצמה התקשתה למצוא עבודה בגלל אפליית נשים.
המקומות שהיו מעוניינים בבעלה לא הסכימו להעסיק אותה בטענה שיש חוקים נגד נפוטיזם, אך לאחר כמה שנים התברר לה כי כלל לא היו חוקים כאלה, ושהסיבה האמיתית שלא התקבלה הייתה מכיוון שהיא אישה.
בעקבות כך, הקימה אולנבק בשנת 1994 את תוכנית הנשים במתמטיקה כחלק מהמכון המתמטי פארק סיטי (אשר הייתה שותפה להקמתו) במכון ללימודים מתקדמים בפרינסטון.
התוכנית נערכת במשך שבועיים בקיץ מדי שנה ובה הרצאות וסמינרים רבים במטרה ליצור שוויון מגדרי במתמטיקה.
בוגרת השנה באוניברסיטת מישיגן, 1984.
עמיתת האקדמיה האמריקאית לאומנויות ולמדעים, 1985.
חברת האקדמיה הלאומית למדעים של ארצות הברית, 1986, המתמטיקאית הראשונה.
הרצאת נתר, 1988. פרס זה ניתן על ידי לנשים אשר תרמו בצורה ניכרת לאורך זמן למתמטיקה.
נואמת במליאת הקונגרס הבינלאומי של המתמטיקאים, 1990, האישה השנייה (אחרי אמי נתר ב-1932).
פרס אגודת Sigma Xi למדע וטכנולוגיה, 1995.
המדליה הלאומית למדעים של ארצות הברית, 2000.
דוקטור לשם כבוד מאוניברסיטת אילינוי באורבנה-שמפיין, 2000.
דוקטור לשם כבוד מאוניברסיטת אוהיו, 2001.
דוקטור לשם כבוד מאוניברסיטת מישיגן, 2004.
מטעם האגודה האמריקאית למתמטיקה על תרומתה לתחום האנליטי בתורת הכיול, 2007.
דוקטור לשם כבוד מאוניברסיטת הרווארד, 2007.
קארן ג'וי פאולר () היא סופרת מדע בדיוני ופנטזיה אמריקאית.
עבודתה מתמקדת בעיקר במאה ה-19 ובניכור.
ידועה בעיקר בעקבות הסרט מועדון הקריאה של ג'יין אוסטן שיצא על בסיס ספרה באותו השם.
קארן ג'וי פאולר נולדה בבלומינגטון (אינדיאנה) ומשם עברה עם משפחתה לפאלו אלטו שבקליפורניה.
סיימה תואר במדע המדינה באוניברסיטת קליפורניה בברקלי.
לאחר שלמדה כתיבה יוצרת באוניברסיטת קליפורניה בדייוויס, החלה לכתוב סיפורי מדע בדיוני קצרים.
זכתה בפרס נבולה ב-2004 על סיפורה "What I Didn't See" וב-2008 על סיפורה "Always".
תרגום לעברית: מועדון הקריאה של ג'יין אוסטן.
אור יהודה: כנרת, זמורה-ביתן - מוצאים לאור, 2015
תרגום לעברית: כולנו יוצאים מגדרנו.
אור יהודה : כנרת, זמורה-ביתן - מוציאים לאור, 2015
קארן בראדלי היא פוליטיקאית בריטית חברת המפלגה השמרנית.
מכהנת כנציגת מחוז סטפורדשייר-מורלנדס בבית הנבחרים ויו"ר ועדת הנהלים של בית הנבחרים.
בראדלי נולד באזור המורלנדס שבסטפורדשייר.
היא גדלה בצ'דלטון ובבקסטון היכן שהוריה ניהלו בית מלון.
סיימה תואר ראשון במתמטיקה מאימפריאל קולג' בלונדון.
עבדה כרואת חשבון ויועצת מס בחברות דלויט ו-KPMG.
היא הצטרפה להמפלגה השמרנית והייתה חברה בצוות המייעץ למדיניות הכלכלית והקטנת נטל הביורוקרטיה.
ב-2005 התמודדה ללא הצלחה בבחירות למושב מחוז מנצ'סטר ויית'נגטון בבית הנבחרים הבריטי.
במאי 2010 נבחרה לנציגת מחוז סטפורדשייר-מורלנדס בבית הנבחרים.
כיהנה כחברה בוועדת העבודה והפנסיה, בוועדת הנהלים ובוועדת האדמיניסטרציה.
בספטמבר 2012 מונתה לעוזרת מצליף הסיעה השמרנית, ב-2013 קודמה למצליפה בכירה.
בפברואר 2014 מונתה לשרה זוטרה לענייני עבדות מודרנית ופשע מאורגן במשרד הפנים.
ב-2015 נבחרה לתקופת כהונה נוספת בבית הנבחרים.
לאחר הבחירות מונתה לשרה זוטרה לענייני מניעת התעללות, ניצול ופשיעה במשרד הפנים.
ב-14 ביולי 2016 מונתה על ידי ראש הממשלה תרזה מיי לשרת התרבות, תקשורת וספורט בקבינט ממשלת בריטניה.
בינואר 2018 מונתה לשרה לענייני צפון אירלנד.
היא סיימה את כהונתה ב-24 ביולי 2019 עת נכנס בוריס ג'ונסון למשרת ראש הממשלה.
קארן אבגארוביץ' חצ'אנוב הוא טניסאי רוסי ממוצא ארמני.
בשיאו (15 ביולי 2019) דורג במקום שמיני בעולם בדירוג הסבב ה-ATP.
זכה ב-7 תארים במשחקי יחידים בסבב ה-ATP.
אמו למדה רפואה, ואביו היה שחקן כדורעף.
בגיל שלוש שלחו אותו הוריו לשיעורי טניס.
חצ'אנוב החל להצליח משנת 2013 כשהופיע בטורניר הנוער של אליפות צרפת הפתוחה.
הוא הצליח לנצח את הטניסאי הבכיר של התחרות - האוסטרלי ניק קיריוס.
בתחילת 2013, הפך לטניסאי הרוסי הראשון שהתאמן בקרואטיה בהדרכת ודרן מארטיץ', שאימן גם את גוראן איוואנישביץ'.
הצלחה רצינית ראשונה הושגה בשנת 2013 באליפות אירופה בקרב הזוטרים בקטגוריית הגיל עד גיל 18. הוא זכה בטורניר כשהוא בן 17 ו-157 ימים, והפך לטניסאי הרוסי הצעיר ביותר, שערך את הופעת הבכורה שלו בטורניר ATP.
חצ'אנוב זכה לכותרות בגביע קרמלין במוסקבה בשנת 2013, לאחר שהעפיל לרבע גמר, שבו הפסיד לאיוו קרלוביץ' בשתי מערכות בתוצאה 4:6 ו-0:6.
באוקטובר 2013 קיבל חצ'אנוב את הזכות לייצג את רוסיה בגביע דייוויס ומאז הפך לשחקן קבוע בנבחרת.
בשנת 2014 העניקה לו פדרציית הטניס הרוסית את "גביע רוסיה", אשר מוענק מדי שנה לטניסאים צעירים מצטיינים.
באולימפיאדת הנוער ב-2014 זכה במדליית הכסף יחד עם אנדריי רובלב בטורניר הזוגות.
ב-2017 השתתף חצ'אנוב לראשונה בהגרלה הראשית של טורניר גראנד סלאם, באליפות ארצות הברית הפתוחה, שם הודח הסיבוב הראשון.
בפברואר 2018 זכה בטורניר מרסיי, ובאוקטובר 2018 זכה בגביע הקרמלין.
בנובמבר 2018 גבר על נובאק ג'וקוביץ' בטורניר פריז מאסטרס וזכה בטורניר המאסטרס 1000 הראשון שלו, ובכך היה לשחקן הטניס מרוסיה הראשון מזה 9 שנים שזכה בטורניר מאסטרס.
ביוני 2019 העפיל לראשונה לרבע גמר אליפות צרפת הפתוחה, אחרי שגבר על חואן מרטין דל פוטרו הארגנטינאי.
באוקטובר 2020 העפיל לשמינית גמר טורניר רולאן גארוס.
קארן בס היא פוליטיקאית אפרו-אמריקאית, חברת המפלגה הדמוקרטית, המכהנת כראשת העיר ה-43 של לוס אנג'לס, מאז דצמבר 2022. היא האישה הראשונה שנבחרה לכהן בתפקיד.
לפני כן כיהנה כנציגת המחוז מחוז הקונגרס ה-37 של קליפורניה בבית הנבחרים של ארצות הברית.
בס נולדה וגדלה בלוס אנג'לס.
היא בוגרת אוניברסיטת המדינה של קליפורניה בדומינגז הילס ותוכנית עוזרי רופא באוניברסיטת דרום קליפורניה.
היא עבדה במרפאה מקומית בלוס אנג'לס, והחל מ-1990 הייתה פעילה קהילתית.
ב-2004 נבחרה לכהן באספה הלאומית של קליפורניה.
במאי 2008 נבחרה ליושבת ראש האספה הלאומית, ובכך הייתה לאפרו-אמריקאית הראשונה המכהנת כיושבת ראש אחד מבתי המחוקקים של מדינות ארצות הברית.
בנובמבר 2010 נבחרה לנציגת המחוז ה-33 של קליפורניה בבית הנבחרים של ארצות הברית.
בבחירות הבאות נבחרה לנציגת המחוז ה-37 ומאז נבחרה ברציפות לכהונות נוספות.
היא האישה הראשונה שנבחרה לכהן בתפקיד.
בין השנים 1980–1986 הייתה נשואה לחסוס.
במהלך שנות הנישואים אימצה את ארבעת ילדיו כילדיה וב- 1983 לזוג נולדה בת משותפת, אמיליה.
ב-2006 נהרגה אמיליה, ביחד עם בעלה, בתאונת דרכים ליד שדה התעופה של לוס אנג'לס.
קארן הוא כינוי גנאי שמקורו בארצות הברית ונפוץ במדינות נוספות.
המונח בא לתאר באופן סטריאוטיפי אישה לבנה בגיל העמידה, ממעמד הביניים, פריבילגית, ממורמרת וגזענית, אשר מרבה לנזוף בנותני שירות, לבוא בדרישות מופרזות, ומעורבת לעיתים רבות בעימותים עם אחרים.
בתרבות הפופולרית, "קארן" מתוארת באופן קריקטורי כאישה בעלת דעות קדומות, בעלת תספורת קארה (או קארה-הפוך), ש"דורשת לדבר עם המנהל".
הדימוי השלילי הפך כה דומיננטי, עד שהשם Karen, שהיה שם פופולרי מאוד לבנות בארצות הברית, הפך לנדיר ביותר במתן שם לתינוקת.
בכך חצה הכינוי את הגבול אל מעבר להיותו מם אינטרנט.
המונח פרץ לתרבות הפופולרית בעקבות אירוע הצפרות בסנטרל פארק במאי 2020 ואירועי המחאה בעקבות רצח ג'ורג' פלויד, וכן בעקבות אירועים שקרו במהלך מגפת הקורונה.
כתבה בעיתון הגרדיאן כינתה את שנת 2020 "שנת הקארן".
השימוש הרווח במונח ברחבי המרשתת ממחיש את הפערים החברתיים, המגדריים והתרבותיים, ואת המתיחות הבין-גזעית, הקיימים בארצות הברית.
בתרבות האפרו-אמריקאית, קיימת היסטוריה של כינויי גנאי לנשים לבנות, גזעניות ומתנשאות, המנצלות את מעמדן כדי להתעמר בזולתן.
בעידן העבדות טרם מלחמת האזרחים בארצות הברית, בשנים 1815–1861, נעשה שימוש בכינוי "מיס אן".
בתחילת שנות ה-90 נעשה שימוש בכינוי "בקי".
עוד ב-2018, לפני שהשימוש ב-"Karen" הפך רווח, נעשה שימוש בשמות בעלי מצלול דומה לשמם של אירועים מסוימים, כמו "Barbecue Becky ", וכן "Cornerstore Caroline", וכן "Permit Patty".
הבלשנית קנדרה קלהון קושרת בין הסטריאוטיפים של "קארן" ואלו של "אמא-כדורגל", המבוגרת יותר.
לשימוש בשם "קארן" הוצעו כמה מקורות אפשריים.
השימושים המוקדמים של קארן היו בסרט Mean Girls משנת 2004, בו הופיעה דמותה של קארן הטפשונת (מגולמת על ידי אמנדה סייפריד).
שימושים נוספים ב"קארן" כבדיחה כוללים את המערכון של דיין קוק משנת 2005 "החבר שאף אחד לא אוהב" באלבומו "נקמה", וכן סדרה של ממים אינטרנטיים משנת 2016 בנוגע לדמות נשית שהופיעה בפרסומת לקונסולת הנינטנדו סוויץ', הפגינה התנהגות א-חברתית וזכתה לכינוי "קארן האנטי-סוציאלית".
שימוש אחר במונח הופיע במם המיוחס למשתמש אנונימי ב-רדיט, שפרסם פוסטים מכפישים על גרושתו, קארן, שלטענתו לקחה את ילדיו ואת ביתו במהלך הליכי גירושין.
הפוסטים הובילו ב-2017 ליצירת subreddit בשם r/FuckYouKaren.
לאחר מכן מחק המשתמש האנונימי את חשבונו, וה-subreddit החל להתמקד בממים המתארים את הסטריאוטיפ באופן כללי ולא אישה ספציפית.
במאי 2020 אירע אירוע הצפרות בסנטרל פארק: כריסטיאן קופר, חובב ציפורים מניו יורק, אפרו-אמריקאי, ביקש מאיימי קופר לקשור את הכלב שלה ברצועה, היות שהיה זה אזור המיועד לצפרות.
היא סירבה, התקשרה למשטרה והתלוננה כי גבר אפרו-אמריקאי מאיים עליה ועל כלבה.
כריסטיאן קופר תיעד את האירוע במצלמתו, כולל בקשותיו החוזרות ונשנות כלפיה שלא תתקרב אליו.
התיעוד פורסם ברשת בתפוצה רחבה, ועקב כך היא הושעתה מעבודתה והתנצלה.
לאחר מכן כתב כריסטיאן על התקרית: "קארן הפנימית (של איימי קופר) הגיחה במלוא עוזה והאירוע לקח תפנית חשוכה".
ריבוי זה של דוגמאות שונות ואף מנוגדות גרם למבקר אחד לשאול בציניות אם המונח התגלגל לתאר כל אי-הסכמה או ביקורת של נשים לבנות בגיל העמידה.
השימוש במונח גדל מ-100,000 אזכורים ברשתות החברתיות בינואר 2020 ל-2.7 מיליון במאי 2020.
ביולי 2020 אישה מסן דייגו פרסמה תמונה של בריסטה שסירב לשרת אותה מכיוון שהיא סירבה לבקשותיו לעטות מסכה בהתאם לתקנות המאבק בקורונה.
אותה אישה קיבלה את הכינוי "קארן" ובהמשך הודיעה שהיא תובעת את הבריסטה בגין מחצית מהתרומות שגויסו בשמו לאחר שהמקרה הפך לוויראלי ברשתות החברתיות.
ביולי 2020 "קארן וויטפיש" נעצרה לאחר שסרטון שלה הראה אותה ללא מסיכה, משתעלת בכוונה בפניהם של אנשים לאחר שהתבקשה לעטות מסכה.
במחצית 2019 פרצה סופה טרופית באגן ההוריקן שב, וזכתה לשם קארן.
הבחירה (האקראית) בשמה הולידה סערת ממים אשר משווים את הסופה קארן לסטריאוטיפ קארן, ומדמיינים את הסופה תובעת לדבר עם המנהל.
בדצמבר 2019 דיווחו כלי תקשורת באוסטרליה כי בעיירה מילדורה צולמה אישה בשם קארן כשהיא מנסה להפיל את דגל האבוריג'ינים שהונף על ידי שכניה.
כל נסיונותיה להפיל את הדגל נכשלו, מה שהוביל להאשטג טוויטר #TooStrongForYouKaren ולתגובות נוספות ברשתות החברתיות.
ביולי 2020 הופץ סרטון של אשה מניו ג'רזי שכונתה "Permit Karen", שהתפרצה לתוך החצר הפרטית של שכניה, התרעמה על כוונתם להתקין בה משטח אבן, תבעה שוב ושוב לראות רישיונות בנייה, ומשלא נענתה - התקשרה למשטרה לדווח על תקיפה של השכנים כלפיה.
הסרטון שצילמו השכנים במהלך אותו אירוע הפך ויראלי.
ביוני 2020 אישה שכונתה "סן פרנסיסקו קארן" קראה למשטרה לדווח על גבר פיליפיני שכתב "black lives matter" על קיר תמך ברכושו.
קארן אוגנסיאן הוא במאי קולנוע, מפיק ועורך סרטים ארמני-רוסי.
נולד בארמניה ב-26 ביוני 1978. למד קורסים בהנחיית טלוויזיה בירוואן.
לאחר מכן נסע למוסקבה ולמד בסדנה של יורי גרימוב באוניברסיטה ההומניטארית הממלכתית הרוסית.
לקח חלק ביצירת קליפים וקטעי וידאו.
2013 - על מה הבנות שותקות
2010 - מנהל העל, או מעדר הגורל
פרס מיוחד "משמש כסף" של פסטיבל הסרטים הבינלאומי בירוואן על הסרט אני נשאר.
פרס נשר הזהב לסרט הטלוויזיה או המיני סדרה הטובים ביותר (עד 10 פרקים כולל) לסדרת הטלוויזיה קלים (2017).
קארן כריסטין הנדל היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס השישי של מדינת ג'ורג'יה.
הנדל, אשת המפלגה הרפובליקנית, החלה את דרכה בתחום העסקים בטרם החלה בקריירה פוליטית.
בשנים 2003–2006 הייתה יושבת ראש מועצת הנציבים של מחוז פולטון, בו שוכנת בירת המדינה אטלנטה.
לאחר מכן הייתה מזכירת המדינה של ג'ורג'יה תחת המושל סאני פרדו.
ב-2017 נבחרה בבחירות מיוחדות לבית הנבחרים האמריקאי אחרי שגברה על ג'ון אוסוף הדמוקרטי.
היה זה מסע הבחירות היקר ביותר בהיסטוריה של ארצות הברית, שבסיומו הפכה הנדל לאישה הרפובליקנית הראשונה שייצגה את ג'ורג'יה בקונגרס האמריקאי.
הנדל נולדה בשם קארן כריסטין ווקר בוושינגטון הבירה, וגדלה בעיירה מרלבורו עילית (Upper Marlboro) במרילנד.
לאחר שבמאי 1980 סיימה הנדל את לימודיה התיכוניים בתיכון ע"ש פרדריק דאגלס שבמרלבורו עילית, הנדל למדה במכללה הקהילתית ג'ורג' הנסיך ובאוניברסיטת מרילנד.
היא לא השלימה לימודי תואר ראשון ואין לה תואר אקדמי.
לאחר מכן היא החלה לעבוד בחברה "Hallmark Cards".
מאוחר יותר שימשה כסגנית ראש הסגל של מרילין קווייל, הגברת השנייה של ארצות הברית.
בתפקיד זה פעלה למען המודעות לסרטן השד ומחקר המחלה.
בטרם כניסתה לפוליטיקה של ארצות הברית עבדה בחברות אחדות ובתאגידים שונים, בהם נוברטיס ו-KPMG.
מדצמבר 2002 עד נובמבר 2003 שימשה הנדל כסגנית ראש הסגל של מושל ג'ורג'יה סאני פרדו, ובמשרדו עבדה כיועצת לענייני מדיניות ופיקחה על אחוזת המושל.
בנובמבר 2003 נבחרה ליושבת ראש מועצת הנציבים של מחוז פולטון, בו שוכנת עיר הבירה אטלנטה, אחרי שזכתה בכ-58% מקולות הבוחרים.
היא מילאה תפקיד זה עד 2006. זאת לאחר שהתמודדה לתפקיד מוקדם יותר בנובמבר 2002 אך לא נבחרה במערכת בחירות זו.
היא עזבה את מועצת הנציבים של מחוז ולטון כדי להתמודד לתפקיד מזכירת המדינה של ג'ורג'יה.
באוגוסט 2006 ניצחה הנדל בבחירות המקדימות שהתקיימו במפלגה הרפובליקנית לבחירת מועמד המפלגה למזכיר המדינה של ג'ורג'יה.
בבחירות הכלליות בנובמבר 2006 ניצחה הנדל שוב את המועמד גייל באקנר מהמפלגה הדמוקרטית, וגרפה 54.1% מקולות הבוחרים לעומת 41.8 האחוזים שקיבל יריבה.
הנדל היה מזכירת המדינה הרפובליקנית הראשונה שנבחרה בבחירות ישירות ולא במישרים באמצעות בית המחוקקים.
זמן קצר לאחר כניסתה לתפקיד מזכירת המדינה, החלה הנדל במיזם 'לטיהור' רשימת הבוחרים בג'ורג'יה.
השיטה של הנדל כללה התאמת נתונים למידע במקורות שונים, כגון מאגר מידע של משרד הרישוי המדינתי או המאגר הפדרלי של הביטוח הלאומי בארצות הברית.
למשל, לחלק מבעלי זכות הבחירה נאמר שהם "לא אזרחים", אם כי למעשה אכן היו אזרחים.
טענות של דיכוי בוחרים הועלו נגד משרדה של הנדל, והשלטון ניצב בפני תביעה פדרלית בידי האיגוד האמריקאי לחירויות אזרחיות והקרן המקסיקנית-אמריקיאת להגנה משפטית וחינוכית.
ב-2009 הורתה המחלקה לזכויות האזרח במחלקת המשפטים של ארצות הברית לעצור את 'טיהור' רשימות הבוחרים.
ב-8 בינואר 2010 סיימה את תפקידה זה.
ב-2010 התמודדה למועמדות הרפובליקנית למושל ג'ורג'יה, אך הפסידה לנייתן דיל.
לאחר מכן, ב-2011, הצטרפה לארגון "סוזן ג.
קומן לריפוי" העוסק במאבק בסרטן השד, וב-11 בספטמבר 2012 הנדל הוציאה לאור ספר זיכרונות מעבודתה בארגון.
במאי 2013 הודיע סאקסבי צ'אמבליס כי יפרוש מהחיים הפוליטיים, והנדל הכריזה על התמודדותה לסנאט של ארצות הברית.
עם זאת, היא הפסידה בבחירות המקדימות לדייוויד פרדו.
במהלך 2017 התקיימו בחירות ביניים לבית הנבחרים של ארצות הברית במחוז הקונגרס השישי של ג'ורג'יה, בעקבות מינויו של נציג המחוז טום פרייס למזכיר מחלקת הבריאות ושירותי האנוש.
הנדל נבחרה למועמדות הרפובליקנית מול ג'ון אוסוף הדמוקרטי, במערכת הבחירות היקרה ביותר אי פעם לבית הנבחרים של ארצות הברית.
אוסוף גייס במהלך הקמפיין תרומות בסך יותר מ-23 מיליון דולר אמריקני והפך לסמל ההתנגדות לנשיא דונלד טראמפ.
מצדה של הנדל גויס סכום גבוה גם כן וסך הכול השקיעו היריבים למעלה מ-50 מיליון דולר במרוץ זה.
למרות זאת, בבחירות 2018 הפסידה ליריבתה לוסי מקבת'.
במהלך בחירות 2020 התמודדה שוב לבית הנבחרים מול לוסי מקבת' אך הפסידה שוב למקבת' עם 45.4% מקולות הבוחרים.
קארמנו מיפסוד בוניצ'י (במלטית: Karmenu Mifsud Bonnici; 17 ביולי 1933 – 5 בנובמבר 2022) היה פוליטיקאי מלטזי, שכיהן כראש ממשלת מלטה מדצמבר 1984 ועד מאי 1987.
נולד ללורנצו מיפסוד וקתרין בונצ'י.
קארמנו נולד במשפחה הקשורה למפלגה הלאומית.
אחיו אנטואן היה חבר פרלמנט מהמפלגה הלאומית ומזכיר הפרלמנט, ואילו בן דודו, אוגו מפסוד בוניצ'י, גם היה חבר פרלמנט מטעם המפלגה הלאומית, שר ונשיא מלטה.
לקארמנו שתי אחיות ושלושה אחים, אחד מהם (אנטואן) הוא חבר המפלגה הלאומית בפרלמנט, ואחר הוא כומר בכיר.
בוניצ'י למד משפטים באוניברסיטת מלטה בשנת 1954. בהמשך למד גם מיסוי ודיני עבודה באוניברסיטת קולג' בלונדון בשנים 1967–1968, ומאז היה מרצה למשפטים תעשייתיים ופיסקאליים באוניברסיטת מלטה.
בשנות ה-60, בשיא הסכסוך בין הכנסייה המלטזית למפלגת הלייבור, היה בוניצ'י פקיד של מספר ארגוני שכבות הקשורים לכנסייה, כולל הגילדה החברתית הקתולית ותנועת העובדים הצעירים הנוצרים.
היה חבר הנהלה בעיתון "איל-הדדיעם", ותמך ב"חונטת ה"ביושנות" של ארגוני הכנסייה המתנגדים לדום מינטוף ומפלגתו.
מאוחר יותר הוא טען שהוא "לאומני מלידה, אבל לייבור באמצעות בחירה חופשית ושכנוע".
בשנת 1969 הועסק בוניצ'י כיועץ מקומי של התאחדות העובדים הכללית של מלטה, ולקח חלק במאבקם של האיגוד המקצועי ומפלגת העבודה נגד הצעת החוק ליחסי תעשייה שהציעה הממשלה הלאומנית.
הוא תמך במפלגת הלייבור לאורך כל שנות ה-70.
מנהיג מפלגת העבודה וראש הממשלה
במאי 1980 מינה דום מינטוף את בוניצ'י לסגן ראש מפלגת הלייבור, מינוי שאושר על ידי ועידת המפלגה.
בוניצ'י ניהל את הקמפיין של מפלגת הלייבור בבחירות 1981, בחירות שהסתיימו בניצחון השלישי והאחרון למפלגת הלייבור בראשות מינטוף.
באוקטובר 1981 מינטוף מינה את בוניצ'י כמחליפו לראש מפלגת הלייבור, מינוי שאושר שוב על ידי ועידת המפלגה.
בוניצ'י נבחר לפרלמנט במאי 1982 עם התפטרותו של פול זוירב, ופקד את משרד התעסוקה והשירותים החברתיים, מבלי שהתמודד מעולם לבחירות.
המינוי זיכה אותו בכינוי "דוקטור אפס".
כמה פרשנים סבורים כי מינטוף בחר למנות באופן ישיר את בוניצ'י כדי למנוע את בחירתם של יריבים פנימיים של מינטוף במפלגת הלייבור .
בספטמבר 1983 מונה בוניצ'י לסגן ראש הממשלה וקיבל עליו את משרד החינוך, אחריות שהחזיק עד 1986, ובמהלכה הוא חוקק חוק חינוך חובה, דבר שהוביל לסכסוך עמוק בין הממשלה לכנסייה.
ב-22 בדצמבר 1984, לאחר התפטרותו של מינטוף, הושבע בוניצ'י כראש הממשלה, ובכך הפך לראש ממשלת מלטה הראשון מאז עצמאותה שהושבע מבלי להתמודד בפועל לבחירות כלליות.
הוא גם שמר על התיקים של שר הפנים והחינוך.
כהונתו של בוניצ'י כראש ממשלה נתפסה כהמשך לכהונתו של דום מינטוף (הוא אף שמר על אותו קבינט).
האלימות הפוליטית נמשכה, גברה והתעצמה בגלל העובדה שבחירות 1987 התקרבו.
היחסים עם הכנסייה הידרדרו עוד בשתי חזיתות: חקיקת הצעת חוק לתפיסת רכוש הכנסייה ללא תמורה, וניסיונות הממשלה להשתלט על בתי הספר לכנסיות.
בשנת 1985 היה בוניצ'י ראש צוות המשא ומתן בחטיפת טיסה 648 של איג'יפטאייר, טיסה בה נהרגו 60 מתוך 92 הנוסעים.
בוניצ'י הפסיד במעט בבחירות ב-1987 והיה אמור לשאת ברוב האשמה בתבוסה – שאולי היה לה תפקיד בהתקף הלב שעבר זמן קצר לאחר מכן.
הוא נשאר לכהן כמנהיג האופוזיציה עד שנת 1992, לאחר תבוסה שנייה בבחירות התפטר מתפקידו והחליף אותו אלפרד סנט.
הוא החזיק בכיסאו עד הבחירות הבאות בשנת 1996. מאז לא התמודד בבחירות כלליות.
בשנת 2003, לקראת משאל העם למען הצטרפותה של מלטה לאיחוד האירופי, יזם בוניצ'י יחד עם פעילים פוליטיים נוספים את "הקמפיין לעצמאות לאומית" (CNI) ומאוחר יותר הצטרף לחזית "מלטין אינקומו" (חזית עליית מלטה) כדי להתנגד להצטרפות מלטה לאיחוד האירופי.
אנשי חזית מלטין אינקומו הציעו שבמקום שמלטה תצטרף לאיחוד, היא תחתום עם האיחוד על "הסכם שותופת" שיקדם את מלטה כ"שווייץ של הים התיכון".
שנתיים לאחר מכן התנגד גם לאשרור החוקה האירופית, אך הצעתו בוועידה הכללית של מפלגת העבודה בשנת 2005 נדחתה.
מאז שמר על פרופיל נמוך במפלגה תוך שמירה על תפקידו בCNI.
: מלווה של כבוד למסדר הכבוד הלאומי (1990) בזכות כראש ממשלת מלטה לשעבר
קארן ברגר היא עורכת קומיקס אמריקאית.
היא מוכרת בעיקר בזכות תפקידה המכריע ביצירת החותם ורטיגו של DC קומיקס בשנת 1993. ברגר שימשה כעורכת הראשית של הקו מהיווצרותו ועד שנת 2013. כיום היא מנהלת את Berger Books, חותם המפרסם קומיקס בבעלות יוצרים שיוצא לאור בידי דארק הורס קומיקס.
ברגר למדה ספרות אנגלית ותולדות האמנות בברוקלין קולג', ועם סיום לימודיה בשנת 1979, נכנסה למקצוע הקומיקס כעוזרת של העורך פול לויץ ב-DC.
מאוחר יותר היא הפכה לעורכת של לויץ עצמו כשכתב את לגיון גיבורי-העל.
היא הביעה יותר עניין בקומיקס אימה, ועד מהרה הפכה לעורכת של כותר האימה House of Mystery, ותרמה רבות בטיפוח הספר היצור מן הביצה של אלן מור, ולקחה את המושכות על העריכה של הספר מהיוצר המשותף לן וין.
מאוחר יותר היא עזרה להביא את עבודתו של ניל גיימן לקהל הרחב בכך ששכרה אותו לכתוב את סנדמן.
הצלחתם של כותרים אלה ונכונותה לעזור לסופרים שעבדו עמה למתוח את הגבולות של מה שניתן לעשות בספרי קומיקס מיינסטרים, הביאו ליצירת קו ורטיגו המיועד לקוראים בוגרים בשנת 1993. הכותרים המצליחים תחת חותם זה כוללים את פייבלס, Hellblazer, The Invisibles, 100 Bullets, פריצ'ר, וי פור ונדטה ו-Y: האיש האחרון.
ברגר נשואה לריצ'רד ברונינג, שעבד בעבר גם הוא ב-DC.
בשנת 2007 מונתה ברגר לעורכת המפקחת (יחד עם העורכת הבכירה שלי בונד) של מינקס, חותם קומיקס חדש שפורסם על ידי DC.
מינקס פרסמה קומיקס ורומנים גרפיים המיועדים לבנות מתבגרות עד לביטולו בשנת 2008.
ב-3 בדצמבר 2012, הודיעה ברגר על פרישתה מתפקידה כעורכת בכירה וסמנכ"לית בכירה לחותם ורטיגו של DC Entertainment וכי היא תישאר עד מרץ 2013 כדי לסייע במעבר לצוות מערכת חדש.
הניו יורק טיימס תיאר את ברגר ועזיבתה את ורטיגו במאמר שכותרתו "האמא של 'הדברים המוזרים' בקומיקס עוברת הלאה".
בפברואר 2017 דארק הורס קומיקס הודיעה כי קארן ברגר תפקח על קו חדש של קומיקס בבעלות היוצרים שתוציא לאור תחת השם: Berger Books.
הקומיקס המלא הראשון של Berger Books היה Hungry Ghosts # 1, (שנכתב על ידי אנתוני בורדיין וג'ואל רוז ), שנמכר בחנויות הקומיקס ב-31 בינואר 2018.
ברגר זכתה בפרס אינקפוט בשנת 1990,ֿ בשלושה פרסי אייזנר (1992, 1994 ו-1995 ), ובפרס Comics Buyer's Guide לעורך האהוב מדי שנה בין השנים 1997 עד 2005.
קארן וילהלמינה לחמן (בדנית: Karen Vilhelmine Lachmann; 30 במאי 1916 – 30 בספטמבר 1962) הייתה סייפת (רומח) דנית, שאומצה על ידי משפחה יהודית.
סגנית אלופה אולימפית (לונדון 1948), זוכת מדליית ארד אולימפית (הלסינקי 1952) ואלופת עולם (לוקסמבורג 1954) ברומח אישי.
בשנים 1951–1959 היא זכתה ב-8 תוארי אליפות דנמרק, פרט לשנת 1958 שבה היא לא השתתפה בגלל ניתוח גב גדול שעברה.
יחד עם שתי אחיותיה, היא אומצה על ידי משפחה יהודית עשירה לאחר נישואיה השניים של אמה.
במשפחתן החדשה, שלוש האחיות קיבלו את האפשרות לעסוק בספורט וכל אחת בחרה בענף ספורט אחר.
ענף ספורט שהיה בעיקר ספורט לעשירים.
באולימפיאדת ברלין (1936) סיימה לחמן במקום חמישי בתחרות רומח אישי.
באליפות העולם הראשונה שנערכה בפריז, צרפת בשנת 1937 היא זכתה במדליית ארד ברומח קבוצתי.
באליפות העולם שנערכה בליסבון, פורטוגל בשנת 1947 היא זכתה במדליית זהב ברומח קבוצתי.
באליפות העולם שנערכה בהאג, הולנד בשנת 1948 היא זכתה במדליית זהב ברומח קבוצתי בפעם השנייה ברציפות.
באולימפיאדת לונדון (1948) זכתה לחמן במדליית כסף בתחרות רומח אישי, אחרי אילונה אלק מהונגריה ולפני אלן פרייס מאוסטריה.
באליפות העולם שנערכה בקהיר, מצרים בשנת 1949 היא זכתה במדליית כסף ברומח אישי, אחרי אלן פרייס ולפני ג'קלין בודו מצרפת.
לחמן סבלה מבעיות גב קשות שדרשו ניתוח גדול.
אך היא חזרה להתחרות והצליחה בגדול.
באליפות העולם בסייף שנערכה בסטוקהולם, שוודיה בשנת 1951 היא זכתה במדליית כסף ברומח אישי.
באולימפיאדת הלסינקי (1952) זכתה לחמן במדליית ארד בתחרות רומח אישי, אחרי אירנה קמבר-קורנו מאיטליה ואילונה אלק.
באליפות העולם בסיף שנערכה בלוקסמבורג, בשנת 1954 זכתה לחמן במדליית זהב ברומח אישי.
הייתה זו המדליה האחרונה שבה זכתה דנמרק בסיף באולימפיאדה, באליפות עולם, או באליפות אירופה עד לשנת 2015, כשפטריק יורגנסן זכה במדליית ארד באליפות העולם שנערכה במוסקבה.
באולימפיאדת מלבורן (1956) סיימה לחמן במקום שישי בתחרות רומח אישי.
בשנת 1958 עברה ניתוח גב גדול נוסף ובשנת 1959 זכתה בתואר אליפות דנמרק האחרון שלה.
לחמן עבדה כמזכירה במחלקה לפרמקולוגיה באוניברסיטת קופנהגן.
היא קבורה בקבר האחים בבית העלמין ביספייברג.
קארן ג'ין מיטץ' היא אסטרונומית ב (ifa), המתמחה באסטרונומיה פלנטארית, וספציפית בחקר שביטים רחוקים ובקשר שלהם לשלביה המוקדמים של מערכת השמש.
את לימודי התואר הראשון באסטרופיזיקה סיימה מיטץ' באוניברסיטת רייס בהצטיינות בשנת 1981. בשנת 1987 סיימה את לימודי הדוקטורט במדע פלנטארי במכון הטכנולוגי של מאסאצ'וסטס (MIT).
באותה שנה הצטרפה למכון לאסטרונומיה באוניברסיטת הוואי, בשנת 1992 קודמה לדרגת אסטרונום חבר (Associate Astronomer), בשנת 1996 קיבלה מעמד קביעות ומשנת 2000 היא אסטרונומית (Astronomer).
עבודתה של מיטץ' על שביטים רחוקים והקשר שלהם לשלבים הראשוני של מערכת השמש קשורה לתחום מחקרי רחב העוסק בעבר המוקדם של מערכת השמש.
בתחום הזה חשובות התרומות פורצות הדרך של D.
Jewitt העוסקת בחגורת קויפר ולעבודתו של טובי אוונס בשיתוף פעולה עם עקיבא בר נון (1939-2017, לשעבר ראש סוכנות החלל הישראלית) העוסקות בדחיסות של קרח בטמפרטורה נמוכה.
בשנת 2005 הייתה חוקרת שותפה (co-investigator) במשימת המחקר deep impact שבה יצרו התנגשות יזומה של 350 ק"ג נחושת בשביט Tempel 1, התנגשות זו גרמה ליצירת מכתש על פני השביט.
מטרת משימת המחקר הייתה חקירת תהליך יצירת המכתש ולמידת החומר מתחת פני שטח השביט.
תוצאות המחקר התפרסמו ב-Science בשנת 2005, מאמר זה הוא הפרסום המצוטט ביותר שלה.
ב-19 באוקטובר 2017 זוהה בפעם הראשונה גוף ממערכת שמש אחרת במערכת השמש שלנו.
מיטץ' מעורבת מאז במחקר לגבי גודלו, משקלו, צורתו מהירותו והחומר ממנו הוא מורכב.
זיהוי עצם כזה היא אפשרות מחקרית משמעותית מכיוון שמתוך 750,000 העצמים הידועים במערכת השמש שלנו לא היה מוכר גוף שמקורו מחוץ למערכת השמש.
זאת, על אף שידוע שהיווצרות מערכת שמש גורמת לפליטת גופים למרחב הבין כוכבי בכמות כזאת שהיה מקום לצפות לכך.
הופעת הגוף, שנקרא על ידי החוקרים אומואמואה, הייתה לכן אירוע מחקרי חשוב.
תוצאות ראשוניות של המחקר דווחו במאמר ב-Nature שהתפרסם בנובמבר 2017 ובו מיטץ' היא החוקרת המובילה.
שנה מאוחר יותר הופיעה מיטץ' ב-TEDtalk ותיארה את מהלך זיהוי הגוף, המאמץ להשיג זמן שימוש בטלסקופים ברחבי העולם והקושי בעיבוד המידע שהתקבל ובהבנת המשמעות שלו בייחס לשאלות לעיל.
לאומואמואה קיימות מספר תכונות יוצאות דופן ביחס לציפייה מגוף כזה, כגון האצה מעבר להשפעה של כוח המשיכה, צורה מאוד מאורכת, מסה נמוכה ביחס לגודל ועוד, עובדות שגרמו לאסטרונומים מובילים, ובהם פרופסור אבי לייב מהארוורד, לטעון כי קיימת אפשרות כי אומואמואה הוא גוף מעשה יצורים תבוניים.
מיטץ' היא המייסדת של תוכנית TOPS (towards Planetary System), תוכנית חמש שנתית הממומנת על ידי הקרן העולמית לתרומה למדע (national science fund), שמטרתה להביא לשינוי מערכתי של החינוך למדעים בהוואי על ידי מתן כלים לשילוב של אסטרונומיה בהוראה.
בשנת 1988 מיטץ' זכתה בפרס אנני ג'אמפ קאנון לאסטרונומיה.
פרס זה מוענק על ידי האגודה האסטרונומית האמריקאית לחוקרות בטווח של עד חמש שנים מקבלת הדוקטורט על הישגים יוצאי דופן בתחום.
בשנת 1994 זכתה מיטץ' ב (Harold Urey Prize), פרס המוענק מדי שנה על ידי האגודה האסטרונומית האמריקאית ומעניק הכרה למדענים צעירים על הישגים יוצאי דופן במדעים פלנטאריים.
אסטרואיד מספר 4367 שהתגלה בחגורת האסטרואידים על ידי ס.
בוס בשנת 1981 במצפה Siding Spring שבאוסטרליה נקרא בשנת 1996 על שמה של מיטץ'.
במסגרת עבודתה האקדמית גילתה מיטץ' תשעה כוכבי לכת קטנים, שניים מתוכם בעצמה ועוד שבעה עם מארק ביואי.
Buie תגלית במשותף עם החוקר
קארן לי אורזולק (נולדה ב-22 בנובמבר 1978), הידועה במקצועה בשם קארן או, היא זמרת אמריקאית, כותבת שירים, מוזיקאית ומפיקת תקליטים ילידת דרום קוריאה.
היא הזמרת הראשית של להקת הרוק האמריקאית Yeah Yeah Yeahs.
היא נולדה בבוסאן, דרום קוריאה, בת לאם קוריאנית ואב פולני.
המשפחה עברה בסופו של דבר לאנגלווד, ניו ג'רזי, שם גדלה וסיימה את לימודיה בבית הספר דווייט-אנגלווד.
על ילדותה, היא ציינה כי "זה כמעט מביך כמה התנהגתי טוב, וכנראה בגלל זה אני עושה דברים כמו לירוק על עצמי מים על הבמה כמבוגרת".
היא למדה בקולג' אוברלין לפני שעברה לבית הספר טיש לאמנויות של אוניברסיטת ניו יורק.
קארן או ידועה בעיקר בתור הסולנית הראשית של הלהקה Yeah Yeah Yeahs.
היא גם ידועה בחוש האופנה שלה, כשהיא לובשת תלבושות ראוותניות שנעשו על ידי חברת מעצב האופנה כריסטיאן ג'וי.
ההופעה הראשונה שלהם אי פעם הייתה פתיחה ל-The White Stripes.
My Saint", בהשתתפות מייקל קיוואנוקה, לתמיכה בקולקציית אביב קיץ 2018 של קנזו.
Lux Prima הוא האלבום המשותף של קארן או ושל המוזיקאי-מפיק Danger Mouse, שיצא ב-15 במרץ 2019. השניים נפגשו במקור כדי לדון בשיתוף פעולה ב-2007 כמעריצים הדדיים, אך לא שיתפו פעולה עד 2016 בגלל תזמון וזמינות, והביאו לאלבום Lux Prima שלוש שנים מאוחר יותר.
קארן או יצאה עם המוזיקאי אנגוס אנדרו, שהיה ההשראה לשיר "Maps" של Yeah Yeah Yeahs.
בדצמבר 2011 היא נישאה לבמאי ברנבי קליי.
בנם ג'נגו נולד באוגוסט 2015.
קארן אנג'לו הקרופ (בדנית: Karen Angelo Hækkerup נולדה ב-12 ביוני 1974) היא פוליטיקאית דנית מהמפלגה הסוציאל-דמוקרטית אשר שימשה כשרת הרווחה והשילוב, שרת המזון, החקלאות והדיג ושרת המשפטים.
הקרופ נולדה בהילרוד ב-12 ביוני 1974. היא למדה היסטוריה באוניברסיטת אודנסה, ובשנת 2000 השלימה תואר ראשון במדעי המדינה באוניברסיטת קופנהגן.
באותה שנה נישאה לאולה הקרופ, אזרח נורווגי שבהמשך הפך לחבר הסטורטינג הנורווגי.
יש להם שלושה ילדים והם מתגוררים בדראגר שבדנמרק.
בשנת 2005 נבחרה הקרופ לראשונה לפרלמנט הדני מטעם מחוז הבחירה טארנבי.
ב-3 באוקטובר 2011 היא מונתה לשרת הרווחה והשילוב בממשלתה של הלה ת'ורנינג שמידט.
לקראת סוף דרכה של הממשלה, ב-9 באוגוסט 2013, מונתה לשרת המזון, החקלאות והדיג, עד הקמתה של ממשלת תו'רנינג השנייה ב-12 בדצמבר 2013, אז מונתה לשרת המשפטים.
ב-10 באוקטובר 2014 פרשה במפתיע מהתפקיד והפכה למנהלת חברת הלובינג Landbrug & Fødevarer.
ב-1 באוקטובר 2018 פרשה מהנהלת החברה.
ב-2019 מונתה למזכירת UNICEF בדנמרק.
קארן פוקהארה היא שחקנית אמריקאית, הידועה בעיקר בשל תפקידיה כקטאנה בסרט גיבורי על "יחידת המתאבדים" משנת 2016 וכקימיקו בסדרת המקור "הבנים" של פריים וידאו.
פוקהארה ידועה גם בזכות גילום דמותו של גלימר מהסדרה של נטפליקס "שי-רה ונסיכות הכוח" וקיפו ב"קיפו ויצורי הפלא".
פוקוהארה נולדה להורים יפנים בלוס אנג'לס.
שפתה הראשונה הייתה יפנית, והיא למדה בבית ספר לשפה היפנית בשבתות במשך 11 שנים.
פוקוהארה החלה להתאמן בקראטה בחטיבת הביניים, והפכה לחגורה עם פסים חומים לפני שעזבה לקולג'.
פוקוהארה למדה באוניברסיטת קליפורניה בלוס אנג'לס (UCLA) בזמן שעבדה ככתבת בתוכנית ספורט ב-NHK ביפן.
היא הייתה חברה בקבוצת הא-קאפלה Medleys, שבוגריה כוללים את השחקנית קלי מארי טראן.
פוקוהארה סיימה את לימודיו באוניברסיטת קליפורניה בלוס אנג'לס בשנת 2014 עם תואר ראשון בסוציולוגיה ותואר משני בתיאטרון.
פוקוהארה החלה את דרכה בתעשיית הבידור בחטיבת הביניים כאשר לוהקה כמנחה עבור "Movie Surfers", תוכנית חדשות בידור קצרה בערוץ דיסני.
לפני הופעת הבכורה שלה במשחק, פוקוהארה עבדה במגוון עבודות חלקיות, כולל כמתרגמת, עורכת כתוביות ומלצרית במסעדת סושי בנושא רגאיי.
בשנת 2016, סרטה של פוקוהארה הופיע לראשונה כקטאנה בסרט גיבורי העל של DC קומיקס "יחידת המתאבדים", שיצא באוגוסט 2016. למרות שהיה לה ניסיון קודם באמנויות לחימה, פוקוהארה התאמנה במשך כחודשיים במהלך קדם ההפקה כדי ללמוד כיצד להניף חרב בצורה נכונה.
בשנת 2019 הופיעה פוקוהארה בסרט "Stray" (לצד כריסטין וודס, מייאבי ורוס פרטרידג').
פוקוהארה דיבבה את הדמויות מלכת הביוב ואלכסיס בסדרה "קרייג של הנחל" של Cartoon Network.
ב-2018 דיבבה את גלימר ב"שי-רה ונסיכות הכוח", אתחול מחדש של סדרת הטלוויזיה המונפשת משנת 1985.
בשנת 2019, היא החלה לככב בתור קימיקו בסדרת פריים וידאו "הבנים", המבוססת על ספר הקומיקס באותו שם.
ב-2020 היא דיבבה את הדמות הראשית קיפו בסדרה "קיפו ויצורי הפלא".
מבוססת על קומדיית רשת קצרת מועד בשם "Kipo".
שנהסרטתפקידהערות2016יחידת המתאבדיםקטאנה2019תנועהנורי2020Bobbleheadsאיקיוי2022רכבת הקליענערת הזיכיון של קיידה איזומי2023הילד והאנפהליידי הימידיבובTBAStone Cold Fox
שנהסדרהתפקידהערות2018–הווהקרייג של נחלמלכת הביוב, אלכסיסדיבוב2018–2020שי-רה ונסיכות הכוחגלימרדיבוב2019–הווההבניםקימיקו "הנקבה"2020קיפו ויצורי הפלאקיפודיבוב2021מלחמת הכוכבים: חזיונותFדיבוב2021ארצ'ררייקודיבוב2023מארחת הפוקימוניםהארודיבוב
+משחק וידאושנהכותרתפקיד קוליהערות2022The Calliston Protocolדני נקמורה
קארן פייג' הייתה דמות משנה בדיונית שהופיעה בחוברות הקומיקס דרדוויל ביקום מארוול קומיקס.
בהופעתה הראשונה, קארן פייג' הייתה מזכירתם היפהפייה של מאט מורדוק ושותפו פוגי נלסון במשרד עורכי הדין שלהם, "נלסון ומורדוק", ושימשה כמושא אהבה של שניהם.
מערכת היחסים בינה לבין מורדוק התחילה להתדרדר כאשר הוא חשף בפניה את זהותו הסודית בחוברת מספר 57 (אוקטובר 1969).
הם נפרדו, והדמות שינתה את מקצועה ממזכירה לשחקנית והופיעה עד לחוברת מספר 86 (אפריל 1972).
בהמשך, דמותה השתתפה בסדרת חוברות גוסט ריידר, שנמשכה מחוברת מספר 13 ועד חוברת מספר 26 בכרך השני (אוגוסט 1975-אוקטובר 1977).
במהלך הזמן הזה, היא חזרה להופיע בסדרת דרדוויל בהופעת קרוסאובר קצרה.
קארן חזרה במיני-סדרה "דרדוויל: נולד מחדש", קשת סיפור זוכת פרסים מפברואר 1986 מאת הכותב פרנק מילר, שבה היא הוצגה כשחקנית כושלת שהתדרדרה לסמים.
היא מכרה את זהותו הסודית של דרדוויל תמורת כסף לסמים, ומידע זה שומש בידי קינגפין כדי להרוס את חייו של מאט מורדוק.
בהופעתה זו היא חזרה לשמש כמושא אהבתו של מורדוק, כאשר הוא מצא אותה מחדש וטיפל בה כדי לגמול אותה מסמים.
בהרצתה ארוכת השנים של הכותבת אן נוסנטי, היא פיתחה יותר את מערכת היחסים בין השניים, ואף נתנה לפייג' אפשרות לשתף עמו פעולה.
הדמות נהרגה בידי יריבו של דרדוויל, בולזאיי, בחוברת מספר 5 בכרך השני (מרץ 1999).
הדמות של קארן פייג' עומדת במרכזו של מאמר העוסק באלימות נגד נשים והטיפול השגוי בדמויותיהן של נשים בקומיקס, כאשר נעשה בה שימוש בידי כותבים בעיקר כשק חבטות לפני שהיא נהרגה.
את דמותה של קארן פייג' בסרט הלייב אקשן "דרדוויל" מגלמת השחקנית אלן פומפאו.
את דמותה בסדרות הטלוויזיה "דרדוויל", "המגנים" ו"המעניש" מגלמת דברה אן וול, שתשוב לגלם את הדמות בסדרה "דרדוויל: נולד מחדש".
קארן ספארק ג'ונס (Karen Ida Boalth Spärck Jones), חיה בין השנים 1935 ו־2007. מחלוצות עולם המחשבים ונחשבת כמי שהניחה את הבסיס למנועי החיפוש.
עבודתה בתחומי מדעי המחשב שילבה בין ניתוח נתונים סטטיסטיים ובין בלשנות.
במסגרת עבודתה באוניברסיטת קיימברידג' ספארק ג'ונס יצרה מערכת שמאפשרת חיפוש מידע תוך שימוש במילים במקום שימוש בקוד כפי שהיה נהוג עד אז.
ספארק ג'ונס נולדה ב-26 באוגוסט 1935 בהאדרספילד, בריטניה.
אביה היה מרצה לכימיה ואמה עבדה עבור ממשלת נורווגיה כששהתה בלונדון במהלך מלחמת העולם השנייה.
היא למדה בבית ספר תיכון בהאדרספילד ולאחר מכן מ-1953 עד 1956 ב-Girton College, קיימברידג'', שם למדה היסטוריה.''
מאז סוף שנות החמישים עבדה ספארק ג'ונס במחקר של עיבוד שפה ומידע אוטומטי, ב־1964 פרסמה את עבודת הדוקטורט שלה "Synonymy and Smantic Classification", שנחשבת כיום כמאמר יסוד בתחום עיבוד השפה הטבעית NLP.
ספארק ג'ונס הייתה נשיאת האגודה לבלשנות חישובית (ACL) בשנת 1994 והייתה עמיתת ה-AAAI, ECCCAI והאקדמיה הבריטית, שבה שימשה סגנית נשיאה בשנים 2000 עד 2002.
תרומתה לתחומי עיבוד שפה טבעית (NLP) ואחזור מידע (IR), במיוחד בכל הנוגע לניסויים, הייתה רחבת היקף וכוללת את ההצגה הראשונית של Inverse Document Frequency ככלי רלוונטי.
עבודתה מאז 1990 עוסקת באחזור מסמכים כולל יישומי דיבור, שאילתת מסד נתונים, מודלים של משתמשים וסוכנים, סיכום והערכת מערכות מידע ושפה.
היו לה פרויקטים ממומנים בנושא סיכום אוטומטי, תיקון אמונות לאחזור מידע, אחזור דואר וידאו ואחזור מסמכי מולטימדיה.
היא לימדה עבור MPhil בדיבור מחשב ועיבוד שפה, על מערכות שפה, ועבור טריפוס מדעי המחשב על אחזור מידע.
תחומי המחקר שלה הם בפיתוח המודל ההסתברותי של אחזור על מנת להרחיב את תחום היישום שלו (בשיתוף עם סטפן רוברטסון) בסיכום אוטומטי, החל מעבודה בסיסית על הצורה והשימוש במבנה השיח ועד לעבודה מכוונת מעשית על טכניקות עיבוד רדודות, כולל מחקר על גורמי הקשר של משימה ובהערכת שפה ומערכות מידע .
במהלך חייה פרסמה תשעה ספרים ומאות מאמרים וזכתה בפרסים רבים.
הפרס הראשון בו זכתה היה פרס ACL למפעל חיים בשנת 2004. בשנת 2006 זכתה בפרס אלן ניואל, שניתן על תרומות מכוננות לתחום אחזור המידע, על תרומות חוצות-תחומים המגשרות על אחזור מידע ובלשנות חישובית ועל תפקידה בהנחיית שיתוף פעולה בינלאומי בתחום הבלשנות החישובית.
תוצאות עבודתה נמצאות כיום בשימוש נרחב הן במחקר והן מבחינה מסחרית.
בנוסף לאחזור מידע, המחקר שלה נגע במענה לשאלות עבור מאגרי מידע, סיווג וסיכום, כגון שחזור מידע מבוסס סטטיסטיקה ממסמכים ושיטות סיווג לצורך ארגון מידע בקנה מידע גדול.
ספארק ג'ונס ידועה בעיקר בזכות המחקר המוקדם שלה על מילים נרדפות וסיווג סמנטי, הניסיון הראשון ליישם סיווג ללא פיקוח על מרחב של מידע על מילים שנגזרו בסופו של דבר מהתרחשויות הטקסט שלהן, כדי לייצר תזאורוס כמו התזאורוס של רוג'ט.
הגישה האמפירית לסמנטיקה היא כיום גישה חשובה בקהילת השפה הטבעית.
פיתוחה של "תדירות מסמכים הפוכה" או משקל IDF.
משקל זה, שהוא חלק חשוב בהערכת הערך היחסי של מונחי שאילתה, הניח את הבסיס לחלק גדול מאחזור המידע המודרני כיום.
הוא נמצא בשימוש רב הן במערכות מחקר והן במערכות אחזור מידע מסחרי.
הפיתוח שלה של מתודולוגיית הערכה לאחזור מידע, כולל מדדים, שהובילו לניסוי רב ההשפעה אחזור מידע מספרים.
השפעתה לאחר מכן על הערכה בכל תחומי הטכנולוגיה של השפה האנושית הייתה משמעותית; היא הייתה מובילה בתכנון הן של סדנאות ההערכה של TREC והן של DUC, שבהן אחזור מידע, מענה לשאלות וסיכום מוערכים על בסיס שנתי.
ובשנת 2007 היא זכתה מדליית BCS Lovelace ופרס ACM-AAAI אלן ניואל.
בנוסף קארן ספארק ג'ונס, זכתה לכבוד על ידי אוניברסיטת סיטי ב-14 בנובמבר 1997 בטקס הסיום.
היא זכתה בתואר כבוד של דוקטור למדעים על ידי סגן הקנצלר, ראול פרנקלין.
קארן ספארק ג'ונס נפטרה ב-4 באפריל 2007 בגיל 71, לאחר מאבק במחלת הסרטן.
לאחר מותה ב־2008 על מנת לכבד את הישגיה של קארן, הקימה קבוצת BCS Information Retrieval Specialist (BCS IRSG) בשיתוף עם ה-BCS פרס שנתי כדי לעודד ולקדם חוקרים מוכשרים שהשתדלו לקדם את ההבנה שלנו בעיבוד שפה טבעית או אחזור מידע.
קארן קוּק מקנאלי הייתה סייסמולוגית אמריקאית, ומומחית בסיכוני רעידות אדמה.
ב-1971 סיימה את התואר הראשון באוניברסיטת קליפורניה ברקלי; ב-1973 קיבלה את התואר השני; ושלוש שנים לאחר מכן היא השלימה את הדוקטורט שלה (1976) בגיאופיזיקה באותה אוניברסיטה.
את הפוסט-דוקטורט עשתה מקנאלי במכון הטכנולוגי של קליפורניה עם צ'ארלס ריכטר, יוצר סולם ריכטר.
היא קיבלה משרה באוניברסיטת קליפורניה בסנטה קרוז ב-1981, כפרופסור למדעי כדור הארץ ומדעים פלנטריים.
הייתה מנהלת המעבדה הסיסמולוגית על שם ריכטר באוניברסיטה, שהיא יזמה את הקמתה על שמו.
המכשירים שלהם במעבדה הצליחו לקלוט הקלטות באיכות גבוהה של רעידת האדמה בלומה פריאטה ב-1989. היא הקימה את המכון לטקטוניקה וסייעה בהקמת תוכנית מחקר סיסמולוגיה באוניברסיטה.
פערים סייסמיים וחיזוי רעידות אדמה
אחד מתחומי העניין העיקריים שלה היה חקר פערים סייסמיים כמבשרים של אזור מוּעד לפורענות של רעידת אדמה מתקרבת.
פער סייסמי אחד היה באותה תקופה בחוף המערבי של מקסיקו, דרומית לואחאקה.
בשנת 1977, גיאופיזיקאים מיפן ומטקסס הזהירו שהאזור הזה בשל לרעידת אדמה גדולה.
מקנאלי וגאולוגים מהאוניברסיטה הלאומית של מקסיקו התקינו שם שבעה סייסמוגרפים ניידים עד 1 בנובמבר 1978. במשך שבועות הקלטות שלהם הראו הצטברות של רעידות אדמה, אבל אז, ב-29 בנובמבר, אומרת מקנאלי, "היה שקט מוחלט" במשך חלק מהיום, ואחריו התרחשה רעידת ריכטר במגניטודה של 7.8 ובמרחק 50 קילומטרים מהסייסמוגרפים שמיקמו.
אלה קלטו תמונה מלאה של רעידת האדמה הגדולה הזו, שמקנאלי השוותה את ההקלטות ל"מציאת דינוזאור חי".
כמעט 3 שנים מאוחר יותר, היא וקבוצתה סיכמו את מסקנתם מאותה רעידת אדמה במאמר ב-Journal of Geophysical Research.
שנה לאחר מכן, היא פרסמה דו"ח המנסה לסווג ולסנתז תוצאות של מחקרים סייסמולוגיים עדכניים עבור חיזוי רעידות אדמה, על מנת לאפשר לקוראים לבצע הערכה עצמאית של התקדמות התוכנית עד כה.
המסקנה הכללית הייתה שנעשתה התקדמות משמעותית במחקר לחיזוי רעידות אדמה במהלך 5 השנים האחרונות, וצוטטו 86 הפניות שפורסמו במהלך פרק זמן זה.
שנתיים לאחר מכן, היא סיכמה את מסקנותיה לחיזוי רעידות אדמה בדרום קליפורניה בדו"ח טכני סופי עם קארן וורד מ-U.S.G.S.
עבודתה בחיזוי ועזרה בהכנה של מקסיקו לרעידת האדמה ב-1985 ב-Michoacán, זיכתה אותה גם באור הזרקורים במגזין טיים.
ב-1984 הקימה מקנאלי מצפה כוכבים גיאופיזי מודרני (ה- Observatorio Vulcanológico y Sismológico de Costa Rica, Universidad Nacional (OVSICORI-UNA)) ורשת סיסמוגרפית לאומית בקוסטה ריקה, ובכך היא הצליחה לשפר את תוכנית המדינה להפחתת הסיכון מרעידות אדמה.
עם מימון ממשרד הסיוע לאסונות חוץ של הסוכנות האמריקאית לפיתוח בינלאומי, McNally הצליחה להוביל צוות של מדענים מ-UCSC וקוסטה ריקה ולהקים את הרשת הסיסמוגרפית.
ב-2 יולי 2004 היא זכתה במדליית האוניברסיטה הלאומית של קוסטה ריקה על תרומתה.
עבודתה בקוסטה ריקה עודדה גם שיתופי פעולה מתמשכים בין סגל אוניברסיטת קליפורניה סנטה קרוז וחוקרים בקוסטה ריקה.
עבודתה בחיזוי ותרומתה בהכנתה של קוסטה ריקה לרעידת אדמה הרסנית, זיכתה אותה גם בכתבה במגזין טיים.
היא הייתה חברה במועצת המנהלים של האגודה הסיסמולוגית של אמריקה ושל מוסדות המחקר המשולבים לסייסמולוגיה - IRIS וחברה במועצה להערכת חיזוי רעידות אדמה בקליפורניה.
ב-1982 היא קיבלה את פרס ריכטמייר מהאגודה האמריקאית למורים לפיזיקה.
קארן אינגליש היא פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס השישי של אריזונה בין השנים 1993–1995.
אינגליש נולדה בברקלי שבקליפורניה, והשלימה את לימודיה הגבוהים באוניברסיטת אריזונה.
לפני כן למדה באוניברסיטת קליפורניה בסנטה ברברה.
את ראשית דרכה הציבורית החלה ב-1981 כחברת מועצת המפקחים של מחוז קוקונינו.
טרם היבחרה לקונגרס כיהנה אינגליש כחברת בית המחוקקים של אריזונה, תחילה בבית הנבחרים של אריזונה מ-1987 עד 1991, ולאחר מכן כחברת הסנאט של אריזונה בין השנים 1991–1993. במהלך כהונתה בסנאט המדינתי יצרה לעצמה אינגליש תדמית ליברלית בנושאים כלכליים, חברתיים וסביבתיים.
בנובמבר 1992 התמודדה אינגליש אל בית הנבחרים של ארצות הברית מטעם מחוז הקונגרס השישי של אריזונה, שנוצר זה עתה.
אף על פי שבמהלך מערכת הבחירות הוציא יריבה דאג ויד סכומים גדולים בהרבה מאלה של אינגליש, היא הצליחה לגבור עליו עם 53% מקולות הבוחרים.
היא נהנתה מתמיכתו המפתיעה של הסנאטור הרפובליקני לשעבר בארי גולדווטר, אשר טען כי ויד מנותק מהציבור המקומי משום שהתגורר במדינה שנתיים בלבד, לעומת 22 שנות מגוריה של אינגליש.
ויד מצדו טען כי תמיכתו של גולדווטר בהפלות היא שגרמה לו לחצות את הקווים המפלגתיים ולהעדיף דמוקרטית.
הצלחתה של אינגליש בבחירות 1992 יוחסה גם, בין היתר, לגל התמיכה הלאומית של המפלגה הדמוקרטית במהלך הבחירות לנשיאות ארצות הברית 1992 בהן נבחר מושל ארקנסו ביל קלינטון לנשיא ארצות הברית.
בבחירות אלה כמעט וניצח קלינטון באריזונה לראשונה מאז הבחירות לנשיאות ארצות הברית 1948 (קלינטון ניצח שם כעבור ארבע שנים בבחירות 1996).
בנוסף, שני מועמדים דמוקרטים אחרים – אד פסטור וסם קופרסמית' – נבחרו גם הם לבית הנבחרים האמריקאי, ובכך הושג רוב דמוקרטי במשלחת אריזונה לבית הנבחרים.
אינגליש הייתה האישה השנייה בתולדות המדינה שנבחרה לייצג את אריזונה בקונגרס, לאחר איזבלה גרינוויי , שכיהנה בין השנים 1933–1937. היא ייצגה את מחוז הקונגרס השישי של מדינת אריזונה, אשר בשנות ה-90 של המאה ה-20 כלל אזורים נרחבים מזרחית לפיניקס ובהם מסה, סקוטסדייל וצפון־מזרח אריזונה.
לאחר כהונה אחת בקונגרס הפסידה אינגליש בבחירות 1994 למועמד המפלגה הרפובליקנית ג'יי.
נכון לשנת 2020 פועלת אינגליש במסגרת המרכז לסביבות בנות־קיימא באוניברסיטת צפון אריזונה, והיא חברה בקבוצת הרפורמיסטים (ReFormers Caucus) של ארגון "Issue One".
נפת קארס (טורקית: Kars ili) היא נפה בצפון-מזרח טורקיה.
בירת הנפה בעיר קארס, ומבחינה מנהלית היא מחולקת לשמונה יחידות שלטון מקומי.
הנפה גובלת בארמניה ממזרח, בנפת אארי ובנפת איאדיר מדרום, בנפת ארזורום ממערב ובנפת ארדהאן מצפון, וסמוכה מדרום לגבול עם גאורגיה.
שטח הנפה 9,442 קמ"ר, וברובו הררי.